Úradný vestník L 240 , 02/09/1997 S. 0004 - 0007



Rozhodnutie Komisie zo 14. júla 1997 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o betonársku a predpínaciu oceľ do betónu (text s významom pre EHP) (97/597/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21.12.1998 o aproximácii zákonov, iných právnych predpisov a správnych opatrení členských štátov týkajúcich sa stavebných výrobkov [1], doplnenú smernicou 93/68/EHS [2], a najmä jej článkom 13 ods. 4, keďže sa požaduje, aby Komisia vybrala z dvoch postupov podľa článku 13 ods. 3 smernice 89/106/EHS pre osvedčovanie zhodnosti výrobku, "najmenej závažný postup prichádzajúci do úvahy v súlade s požiadavkami na bezpečnosť"; vzhľadom na to, že že to znamená rozhodnúť, či pre daný výrobok alebo skupinu výrobkov, je existencia vnútropodnikovej výrobnej kontroly, nevyhnutnou a dostatočnou podmienkou pre preukazovanie zhody, alebo z dôvodov spojených s plnením kritérií uvedených v článku 13 ods. 4 je pre daný účel potrebný zásah schváleného orgánu pre certifikáciu; keďže článok 13 ods. 4 požaduje, že takto určený postup musí byť označený v mandátoch a v technických špecifikáciách; keďže je preto potrebné definovať pojem " výrobok alebo skupina výrobkov pre použitie v mandátoch a v technických špecifikáciach; keďže dva postupy uvedené v článku 13 ods. 3 sú podrobne opísané v prílohe III k smernici 89/106/EHS; keďže je preto nevyhnutné jasne špecifikovať metódy, akými sa budú tieto dva postupy uplatňovať, s ohľadom na prílohu III pre každý výrobok alebo skupinu výrobkov, keďže príloha III určuje preferenciu určitých systémov; keďže postup, na ktorý sa odvoláva písm. a) článku 13 ods. 3 odpovedá systémom stanoveným v prvej možnosti, bez priebežného dohľadu, a druhej a tretej možnosti bodu ii) časti 2 prílohy III, a postup, na ktorý sa odvoláva písm. b) článku 13 ods. 3 zodpovedá systémom stanoveným v bode i) časti 2 prílohy III, a v prvej možnosti s priebežným dohľadom, bodu ii) časti 2 prílohy III; keďže opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov a skupín výrobkov stanovených v prílohe I sa musí preukazovať postupom, pri ktorom systém vnútropodnikovej výrobnej kontroly, ktorá zabezpečí zhodu výrobku s platnými technickými špecifikáciami, je vo výhradnej zodpovednosti výrobcu. Článok 2 Zhoda výrobkov stanovených v prílohe II sa musí prezentovať postupom, pri ktorom okrem vnútropodnikovej kontroly je do preukazovania zhody a dohľadu nad výrobnou kontrolou alebo samotným výrobkom zapojený schválený certifikačný orgán. Článok 3 Postup preukazovania zhody, ako je uvedený v prílohe III má byť uvedený v mandátoch pre harmonizované normy. Článok 4 Toto rozhodnutie je určené členským štátom. V Bruseli 20.11.1997 Za Komisiu Martin Bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Trubky a puzdrá na ochranu alebo vedenie predpínacích oceľových výrobkov. -------------------------------------------------- PRÍLOHA II Výrobky z betonárskej ocele do betónu tyče prúty, kotúče zvárané siete priehradové nosníky vrúbkovaná pásová oceľ Výrobky z predpínacej ocele do betónu Drôty (za studena ťahané drôty s odstráneným vnútorným pnutím, hladké drôty, vrúbkované drôty) Laná (mnohodrôtové laná, mnohodrôtové lisované laná, vrúbkované a laná s vysokou súdržnosťou) Tyče (tyče ťahané za horúca a tepelne spracované, tyče so závitmi, rebierkové alebo ploché alebo hladké tyče) Predpínacie káble -------------------------------------------------- PRÍLOHA III SKUPINA VÝROBKOV BETONÁRSKA A PREDPÍNACIA OCEĽ DO BETÓNU (1/3) 1. Postupy preukazovania zhody Pre výrobky, ktoré sú uvedené nižšie a pre ich použitie, sa požaduje, aby CEN/CENELEC špecifikoval v príslušných harmonizovnaých normách nasledovné systémy preukazovania zhody: Výrobky | Použitie | Úrovne alebo triedy | Postupy preukazovania zhody | Výrobky z betonárskej ocele:tyčeprúty, kotúčezvárané sietepriehradové nosníkyvrúbkovaná pásová oceľ | používané na vystuženie betónu | | 1 + | 2. Podmienky, ktoré má CEN uplatniť v špecifikáciach postupov preukazovania zhody Špecifikácia postupov, by mala byť taká, aby mohol byť zavedený aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 21 CPD a tam, kde je to vhodné, ustanovenie 1.2.3 interpretačných dokumentov). V takýchto prípadoch overovanie takejto charakteristiky nesmie byť výrobcovi uložené, pokiaľ si neželá hodnotenie výrobku z tohto hľadiska deklarovať. SKUPINA VÝROBKOV BETONÁRSKA A PREDPÍNACIA OCEĽ DO BETÓNU (2/3) 1. Postupy preukazovania zhody Pre výrobky, ktoré sú uvedené nižšie a pre ich použitie, sa požaduje, aby CEN/CENELEC špecifikoval nasledovné postupy preukazovania zhody v príslušných harmonizovaných normách: Výrobky | Použitie | Úrovne alebo triedy | Postupy preukazovania zhody | Výrobky z predpínacej ocele do betónu:drôty (za studena ťahané drôty s odstráneným vnútorným pnutím, hladké drôty, vrúbkované drôty)laná (mnohodrôtové laná, mnohodrôtové lisované laná, vrúbkované a laná s vysokou súdržnosťou)tyče (tyče ťahané za horúca a tepelne spracované, tyče so závitmi, rebierkové alebo ploché alebo hladké tyče)predpínacie káble | používané na vnesenie predpätia do betónu | | 1 + | 2. Podmienky, ktoré má CEN uplatniť v špecifikáciách postupov preukazovania zhody Špecifikácia postupov, by mala byť taká, aby mohol byť zavedený aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 21 CPD a tam, kde je to vhodné, ustanovenie 1.2.3 interpretačných dokumentov). V takýchto prípadoch overovanie takejto charakteristiky nesmie byť výrobcovi uložené, pokiaľ si neželá hodnotenie výrobku z tohto hľadiska deklarovať. SKUPINA VÝROBKOV BETONÁRSKA A PREDPÍNACIA OCEĽ DO BETÓNU (2/3) 1. Postupy preukazovania zhody Pre výrobky, ktoré sú uvedené nižšie a pre ich použitie, sa požaduje, aby CEN/CENELEC špecifikoval nasledovné postupy preukazovania zhody v príslušných harmonizovaných normách: Výrobky | Použitie | Úrovne alebo triedy | Postup preukazovania zhody | Trubky a púzdra | na ochranu alebo vedenie predpínacích oceľových výrobkov | | 4 | 2. Podmienky, ktoré má CEN uplatniť v špecifikáciach postupov preukazovania zhody Špecifikácia postupov, by mala byť taká, aby mohol byť zavedený aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 21 CPD a tam, kde je to vhodné, ustanovenie 1.2.3 interpretačných dokumentov). V takýchto prípadoch overovanie takejto charakteristiky nesmie byť výrobcovi uložené, pokiaľ si neželá hodnotenie výrobku z tohto hľadiska deklarovať. --------------------------------------------------